Amur
        
         (elv i Sibir)
Store norske leksikon,Geografi,Verdens geografi,Asia,Asias geografi generelt
Amur er en elv i det østlige Sibir, i Russland og Kina, som på en lang strekning danner grensen mellom de to landene. Elven er 2824 kilometer lang, med kildeelvene 4510 kilometer lang, og har et nedbørfelt på 1,9 millioner kvadratkilometer.
Elven kalles Amur etter sammenløpet av kildeelvene Sjilka, som springer ut i Russland, og Argun (Ergun), som springer ut i grensestrøkene mellom Kina, Russland og Mongolia. Etter sammenløpet renner Amur mot øst og munner ut i Tatarstredet på den russiske stillehavskysten. Viktigste tilløp fra nord er Seja, Bureja og Amgun, fra sør Songhua og Ussuri (Wusuli). Amur er seilbar i hele sin lengde, og utløpet er 16 kilometer bredt.Flere store byer ligger på russisk side av Amur: Khabarovsk, Blagovestsjensk og Komsomolsk-na-Amure. Sistnevnte endepunkt for BAM-jernbanen (Bajkal–Amur). Les mer i Store norske leksikon Sibir Kinas geografi Russlands geografi